Pedagogická charakteristika žiaka poskytuje množstvo dôležitých informácii, ktoré môžu byť psychológovi aj špeciálnemu pedagógovi, pri diagnostike aj odporúčaniach pre školu nápomocné, nakoľko pedagógovia žiaka poznajú, pracujú s ním denne, vedia ho komplexne zhodnotiť a charakterizovať. Pre psychológa, či špeciálneho pedagóga je cenným anamnestickým prínosom.

*Uvedomujeme si Vašu pracovnú vyťaženosť, avšak podrobná pedagogická charakteristika žiaka, ktorého prihlasujete na psychologické alebo špeciálno-pedagogické vyšetrenie je veľmi dôležitá.*

Ak žiada škola o opakované (kontrolné vyšetrenie, rediagnostiku), je potrebné znovu vyplniť a zaslať prihlášku na vyšetrenie, spolu s aktuálnou pedagogickou charakteristikou žiaka do CPPPaP. V takomto prípade je vhodné uviesť, aké opatrenia z predchádzajúcich návrhov a odporučení už boli realizované a s akým efektom, výsledkami.

Prihláška na odborné vyšetrenie v CPPPaP a pedagogická charakteristika žiaka sú samostatnými dokumentmi.

Pri písaní pedagogickej charakteristiky by Vám mohla pomôcť (ako inšpirácia) nasledujúca osnova. Charakteristiku žiaka vypĺňa triedny učiteľ, avšak vhodné je, ak svoj postreh pridajú aj ďalší pedagógovia.

**Pedagogická charakteristika**

(podľa osnovy podrobne vypracuje triedny učiteľ)

**Meno a priezvisko, dátum narodenia, bydlisko žiaka/čky:**

**1. Charakteristika problému**:

* Čo je dôvodom k žiadosti o vyšetrenie?
* Popíšte situácie, v ktorých sa problémy v učení/správaní vyskytli. Ako často sa vyskytujú?
* Ako sa uvedené problémy prejavujú na vyučovaní?
* Ako žiak/čka reaguje na svoje problémy? (doučovanie, spolupráca s CPPPaP, nerieši...)
* Kedy sa problémy prvýkrát objavili?
* V čom vidíte príčiny problémov žiaka/čky?
* Aké je správanie žiaka/čky voči učiteľom? (primerané, konfliktné...)
* Aké je správanie voči spolužiakom (konfliktné, je samotársky/a, primerane nadväzuje vzťahy s rovesníkmi...)

**2. Školský vývin:**

* Prospech na ZŠ: (výborný, priemerný, slabší)
* Prospech na SŠ podľa posledného vysvedčenia: (výborný, priemerný, slabší)
* Stabilnejšie dobré výsledky dosahuje v predmetoch:
* Stabilnejšie slabé výsledky dosahuje v predmetoch:
* Počet vymeškaných hodín od začiatku školského roka: ospravedlnené a neospravedlnené hodiny.
* Je Vaša SŠ prvou školou, ktorú začal/a žiak/čka navštevovať po skončení ZŠ?
* Opakoval/a žiak/čka niektorý ročník? ktorý?
* Žiak/čka bol/a resp. nebol/a integrovaný/á. Ak áno, uveďte dôvod integrácie. Mal/a resp. nemal/a vypravovaný individuálny vzdelávací plán, ak áno, z ktorých predmetov.
* Jeho/jej školské výsledky zodpovedajú jeho/jej schopnostiam, učí sa pod svoje možnosti, vynakladá značné úsilie a aj tak sa mu/jej nedarí...

**3. Zdravotná a osobná anamnéza:**

* Je chronicky chorý/á, častejšie vymeškáva v škole pre chorobu? Ak áno, uveďte jeho/jej zdravotné ťažkosti.
* Nosí okuliare, načúvací aparát, má zmyslovú poruchu?
* Máte dojem, že užíva niektorú drogu? (alkohol, cigarety, iné...). Na základe čoho tak usudzujete?
* Pozorujete nadužívanie mobilu, PC, internetu?
* Žiak/čka žije v úplnej, neúplnej rodine, náhradná rodinná starostlivosť...

**4. Motivačné činitele:**

* Je žiak/čka s výberom SŠ spokojný?
* Postoj k učeniu a ku škole je kladný, záporný, indiferentný, výberový - kladný len ku niektorým predmetom
* Čo žiaka/čku motivuje? (pochvala, trest, príklad, hodnotenie kolektívom, odmena, strach z rodičov...)

**5. Záujmy:**

* Má žiak/čka záujem ísť po maturite študovať?
* Voľba je vzhľadom k dosahovaným školským výsledkom adekvátna, neadekvátna.
* Mimoškolské záujmy, koníčky, účasť v súťažiach...

**6. Spolupráca s rodičmi:**

* Ako reagujú na problémy dieťaťa rodičia?
* Aký je kontakt medzi školou a rodičmi?

**7. Doterajšie opatrenia školy:**

* Aké kroky a opatrenia na odstránenie problémov zo strany školy už boli uplatnené (napr. napomenutie/pokarhanie triednym učiteľom, napomenutie/pokarhanie riaditeľom školy, znížená známky zo správania...)? Ktoré boli účinné? Ktoré neboli účinné?

**8. Významnejšie osobnostné charakteristiky žiaka/čky:**

* Charakterizujte žiaka/čku (živý/á, nepokojný/á, ľahko sa vzdáva, ľahko sa rozruší, je uzavretý/á, prejavuje sa ako trémista, nerešpektuje autority, je vzdorovitý, má prehnané sebavedomie, býva náladový/á, je agresívny, priateľský, zodpovedný...)

Dátum: ..........................................................

(meno a podpis)